En efècte, es quate foncionaris que formauen part deth jurat èren gent mediòcre, de baish reng, de peu gris (solet un d'eri ère un shinhau mès joen), escassaments coneishudi ena nòsta societat, que mauviuien damb un modèst salari e que probablaments auien hemnes granes, d'aguestes, per tant, que non se pòden mostrar, e un pilèr de hilhs, dilhèu enquia descauci, qu'en mielhor des casi en sòn temps de léser se divertien en tot hèr per aquiu as cartes e que, naturauments, non auien liejut un libre ena sua vida.